**Ministru kabineta noteikumu projekta**

**„Grozījumi Ministru kabineta 2014. gada 12. augusta noteikumos Nr.461** „**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta divpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2014. gada 12. augusta noteikumi Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumi Nr.461) nosaka prasības pārtikas kvalitātes shēmām, tostarp bioloģiskās lauksaimniecības shēmai. Lai veicinātu vietējo produktu nonākšanu tirgū, ir izveidota bioloģiskās lauksaimniecības shēma, kurā kā operatori ir iekļauti primāro produktu ražotāji, kuri fasē un marķē produktus, kā arī pārstrādes produktu ražotāji. Tā kā bioloģiskās lauksaimniecības kontroles sistēmā ir iekļauts arī izejvielu ražotājs, kura darbību bioloģiskajā lauksaimniecībā apliecina kontroles institūcijas izsniegts sertifikāts, ir nepieciešams precizēt kritērijus, nosakot, ka ja bioloģiskās lauksaimniecības izejvielu ražotājs gan ražo primāros produktus, gan realizē tos pārstrādes uzņēmumam tas tiek iekļauts bioloģiskās lauksaimniecības shēmā kā operators.Atbilstoši normatīvajiem aktiem pārtikas aprites jomā nepieciešams precizēt noteikumos Nr.461 lietoto terminoloģiju, vārdus „nonācis tirdzniecībā” aizstājot ar vārdiem „laists tirgū” un tādējādi paplašinot shēmas produktu izplatīšanas iespējas, piemēram, ziedošanu. Tā kā tiek paplašinātas shēmas produktu izplatīšanas iespējas, ir jāprecizē prasības, lai šo nosacījumu attiecinātu arī uz bioloģiskās lauksaimniecības shēmā primāro produktu ražotāju, kas fasē un marķē bioloģiskos produktus. Noteikumu projekts pilnībā atrisinās minētās problēmas.  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 1381 bioloģiskajā lauksaimniecības shēmā iesaistītais operators – izejvielu piegādātājs. |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2016.gada 5.septembra līdz 11.septembrim komentāru sniegšanai. |
| 2. | Sabiedrības līdzdalība projekta izstrādē | Noteikumu projekts saskaņots ar Latvijas Bioloģiskās lauksaimniecības asociāciju un biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija”.  |
| 3. | Sabiedrības līdzdalības rezultāti | Latvijas Bioloģiskās lauksaimniecības asociācijas priekšlikumi ņemti vērā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, biedrības „Vides kvalitāte” sertifikācijas institūcija „Vides kvalitāte” un VSIA „Sertifikācijas un testēšanas centrs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju resursiem. |
| 3. | Cita informācija | Nav |

# Zemkopības ministrs J.Dūklavs

29.09.2016. 16:08

485

G.Dzerkale

67027404, Ginta.Dzerkale@zm.gov.lv